《云霄一羽》
宋代·林希逸

自起南阳卧，轩然志气飘。三分嗟汉业，一羽在云霄。

健翮凌星汉，孤忠翼圣朝。群雄争逐鹿，百鸷不如雕。

垂翅应嗤异，凌烟未许乔。出师虽未捷，万古想高标。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。